**H O Z Z Á S Z Ó L Á S**

**az emberi jogok és a demokrácia világbeli helyzetéről szóló**

**2017. évi jelentés vitájához**

Marakesben tegnap elfogadták az **ENSZ** globális migrációs csomagjának szövegét. Ma délben viszont – másodszori nekirugaszkodásra – az **EP** is kellő szótöbbséggel megszavazta a humanitárius vízumról szóló jelentést.

A maga helyén mindkét dokumentum **az illegális bevándorlás legalizálásának** az útját egyengeti. Globális, illetve kontinentális szinten az ENSZ és az EU nem feltartóztatni, hanem elősegíteni akarja a migránsok invázióját. Emberi jogi jelentésünk az ENSZ-kezdeményezés, valamint az ún. humanitárius vízum támogatásával sajnos ugyanerre törekszik.

Üdvözlöm azokat az országokat, amelyek **Magyarországgal** egyetemben elutasítják az ENSZ-paktumot. Meg kell védenünk **Európát** és országainkat a népességi összetételüket és szuverenitásukat, kultúrájukat és identitásukat fenyegető illegális migrációtól!

Strasbourg, 2018. december 11.

Tőkés László

 EP-képviselő